
Apspriedes noteikumi atklātam konkursam
“Ķimikāliju piegāde sadzīves atkritumu apglabāšanas poligona infiltrāta reversās osmozes attīrīšanas iekārtas darbības tehnoloģisko procesu nodrošināšanai”

(Identifikācijas Nr. LRAS 2026/14_Apspriede)

	

	1.1. Iepirkuma priekšmets

	1.1.1. Iepirkuma priekšmets ir ķimikāliju piegāde sadzīves atkritumu apglabāšanas poligona infiltrāta reversās osmozes attīrīšanas iekārtas darbības tehnoloģisko procesu nodrošināšanai.
1.1.2. Iepirkumam paredzētas 2 (divas) iepirkuma daļas:
1.iepirkuma daļa – “Reversās osmozes procesa ķīmiskie preperāti”,
2.iepirkuma daļa – “Skābes un sārma reaģenti pH regulēšanai”.
1.1.3. Pretendents piedāvājumu var iesniegt par vienu vai abām iepirkuma daļām.
1.1.4. Piedāvājumam pilnībā jāatbilst tehniskajā specifikācijā minētajām prasībām. 
1.1.5. Pretendentiem jāpiedāvā visas tehniskajā specifikācijā ietvertās preces.
1.1.6. Pretendents drīkst iesniegt tikai vienu piedāvājuma variantu katrā iepirkuma daļā. Ja pretendents kādā no iepirkuma daļām iesniegs vairākus piedāvājuma variantus, tie visi tiks atzīti par nederīgiem.


	1.2. Līguma izpildes laiks un vieta

	1.2.1. Līguma izpildes laiks:
1.iepirkuma daļai “Reversās osmozes procesa ķīmiskie preperāti” – 24 (divdesmit četri) mēneši no līguma spēkā stāšanās dienas,
2.iepirkuma daļai “Skābes un sārma reaģenti pH regulēšanai” 12 (divpadsmit) mēneši no līguma spēkā stāšanās dienas.
1.2.2. Līguma izpildes vieta – SIA “Liepājas RAS”, “Ķīvītes”, Grobiņas pagasts, Dienvidkurzemes novads.

	


	Apspriedes laiks un vieta, komentāru iesniegšana

	Apspriede paredzēta rakstiskā formā – ieinteresētie piegādātāji komentārus vai ieteikumus par atklātā konkursā plānotajām  pretendentu kvalifikācijas un tehniskās specifikācijas prasībām sūta elektroniski Pasūtītāja kontaktpersonai uz e-pastu: birojs@liepajasras.lv līdz 09.09.2026. plkst 23:59.

Ieinteresētie piegādātāji, apspriedes ietvaros iesniedzot Pasūtītājam informāciju, kas ir komercnoslēpums, ierobežotās pieejamības informācija vai jebkura cita veida konfidenciālā informācija, ietver attiecīgās norādes. 

Ieinteresēto piegādātāju priekšlikumi sagatavojami konstruktīvi un sniedzot pamatojumu noteiktu precizējumu veikšanai.


	Apspriedes dokumentēšana 

	Pasūtītājs pēc noteiktā termiņa apkopos piegādātāju iesūtīto informāciju. 

Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

Apspriedē saņemtā informācija tiks dokumentēta, sagatavojot apspriedes ziņojumu.

	Cita informācija

	Pasūtītājs piegādātājam, kas iesniedzis priekšlikumus atklātā konkursa dokumentu pilnveidei, sniegs rakstisku atbildi par piedāvāto priekšlikumu iekļaušanu vai neiekļaušanu atklāta konkursa dokumentācijā.




	
PLĀNOTĀS KVALIFIKĀCIJAS PRASĪBAS
	Prasība:
	Iesniedzamais dokuments[footnoteRef:1]: [1:  Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.] 


	PIETEIKUMS DALĪBAI IEPIRKUMĀ

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
	a) Pieteikums dalībai iepirkumā (pēc formas – nolikuma 1.pielikums);
b) Apliecinājums par neatkarīgi izstrādātu piedāvājumu (pēc formas – nolikuma 9.pielikums).


	PRETENDENTA ATLASES DOKUMENTI

	3.2. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.
Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. 
	1. Pretendents pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
1. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	3.3. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 
Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

	3.4. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.5. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.6.punkts, 3.7.punkts un 3.8.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	

	3.6. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem. 
Pasūtītājs pārbaudi veiks arī attiecībā uz PIL 42. panta trešās daļas 1., 2. un 3.punktā  minētajām personām.
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.
Ja Komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42. pantā un/vai 43.pantā paredzētajiem risinājumiem un noteikto kārtību.
Par ārvalstī reģistrētu pretendentu, ārvalstī reģistrētu vai pastāvīgi dzīvojošu personu (tajā skaitā pretendenta valdes vai padomes locekli pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli) komisija aicina kopā ar piedāvājumu iesniegt attiecīgās ārvalsts kompetentās institūcijas izziņu vai citu dokumentu, kas apliecina izslēgšanas iemesla neesamību. Dokumenti pievienojami  sadaļā “Citas prasības” → “Citi dokumenti”.


	3.7. Pretendentu, kuram būtu piešķiramas līguma slēgšanas tiesības, izslēdz no turpmākās dalības iepirkuma procedūrā, ja uz pretendentu ir attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi. 
	Pretendentu izslēgšanas gadījumi tiks pārbaudīti Starptautisko un Latvijas Republikas nacionālo sankciju likuma 11.1 pantā noteiktajā kārtībā.

	3.8. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes.
	a) Komisija pārliecinās par pretendenta reģistrācijas faktu pēc Uzņēmuma reģistra datiem, kas pieejami (www.info.ur.gov.lv/). 
b) Ārvalstī reģistrētam pretendentam, kas nav reģistrēts Uzņēmumu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu).

	3.9. Pretendenta gada vidējais finanšu apgrozījums par iepriekšējiem trīs noslēgtajiem finanšu gadiem ir vismaz EUR 40 000,00 (četrdesmit tūkstoši euro).*
	Komisija pārbauda www.lursoft.lv pieejamo informāciju* 
Ārvalstu pretendentam jāiesniedz peļņas vai zaudējumu aprēķina apliecināta kopija par iepriekšējiem trīs noslēgtajiem finanšu gadiem.


	* Komisija pretendentam prasīto apgrozījumu atzīs par atbilstošu arī tad, ja pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. 
Ja pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam.
Ja Lursoft sistēmā norādītā apgrozījums informācija neatbilst faktiskajai situācijai, pretendents iesniedz peļņas vai zaudējumu aprēķinus par iepriekšējiem trīs noslēgtajiem finanšu gadiem un norāda attiecīgu papildu informāciju.

	3.10. Pretendents iepriekšējo 3 (trīs) gadu laikā (2023., 2024., 2025.gadā un 2026.gadā līdz piedāvājumu iesniegšanas termiņa beigām) ir īstenojis vismaz 1 (vienu) ķimikāliju piegādes līgumu / pasūtījumu[footnoteRef:2], kur 12 (divpadsmit) mēnešu periodā līguma / pasūtījuma ietvaros ir piegādājis ķimikālijas par kopējo summu vismaz 20 000,00 (divdesmit tūkstoši) euro, bez PVN. [2:  Termins “pasūtījums” ietver gan vienu pasūtījuma reizi, gan līgumu (kas ir viens pasūtījums), kurš atbilst izvirzītajām prasībām, gan arī ilgtermiņa sadarbības ietvaros veiktus vairākus pasūtījumus par norādīto summu euro.] 

	a) Informācija par iepriekšējo pieredzi, atbilstoši nolikuma 4.pielikumam;
b) Pieredzes līguma / pasūtījuma pasūtītāja atsauksme vai jebkurš cits dokuments (piemēram, abpusēji parakstīts nodošanas-pieņemšanas akts, rēķini u.c.), kas apliecina uzrādīto pieredzi.

	3.11. Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai.
	Informācija norādāma formā “Pieteikums dalībai iepirkumā” (nolikuma 1.pielikums).
Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē konkrētā pozīcijā, norādot veicamos darbus, ja līgums tiktu piešķirts pretendentam, ja attiecas.

	TEHNISKAIS  UN FINANŠU PIEDĀVĀJUMS

	3.12. Pretendents ir iesniedzis tehnisko un finanšu piedāvājumu konkursam.
	a) Tehniskā specifikācija/ tehniskais piedāvājums (pēc formas – nolikuma 3.1., 3.2.pielikums)
b) Finanšu piedāvājums (pēc formas – nolikuma 2.1., 2.2.pielikums);
c) Garantija (pēc formas – nolikuma 8.pielikums);
d) Pretendenta piedāvājumā iekļauto ekvivalento produktu saraksts (pēc formas – nolikuma 10.pielikums.

	Pasūtītājam piedāvājumu vērtēšanas laikā ir tiesības pieprasīt pretendentam iesniegt ķimikāliju ražotāja izdotus dokumentus, kas apliecina nolikuma 3.1. un 3.2.pielikumā pretendenta norādīto informāciju par katru piedāvāto ķīmisko preparātu. Ražotāja dokumentācijai jāsatur detalizēts un precīzs piedāvāto ķīmisko preparātu ķīmiskā sastāva apraksts, kurā norādītas katra ķīmiskā maisījuma (produkta) visas sastāvdaļas (visu ķīmisko sastāvdaļu nomenklatūras nosaukums) un norādīti to CAS numuri un precīzs daudzums procentos. Nosacījums attiecas uz visiem tehniskajā specifikācijā norādītajiem ķīmiskajiem preparātiem, izņemot pH regulēšanas reaģentus.

	Pasūtītājam piedāvājumu vērtēšanas laikā ir tiesības pieprasīt pretendentam iesniegt laboratorijas analīžu testēšanai piedāvāto ķīmisko līdzekļu paraugus. Gadījumā, ja laboratorijas analīžu rezultāti liecina par jebkuru nepieciešamo komponenšu trūkumu vai konstatē zemāku koncentrāciju, kā prasīts nolikuma 3.1. un 3.2.pielikumā “Tehniskā specifikācija tehniskais piedāvājums”, Pasūtītājam ir tiesības noraidīt pretendenta piedāvājumu.

